જુઓ સમાજમાં જેમ વ્યવહાર સાચવવો પડે તેમ સોશિયલ મીડિયામાં પણ હવે તો લેતીદેતીનો વ્યવહાર છે. તમે એકલા સ્ટેટસ અપડેટ કર્યા કરો અને બીજા લોકો સ્ટેટસ અપડેટ કર્યા કરે તેને રિસ્પોન્ડ ના કરે એ કેમ ચાલે ? એટલે પળે પળ તમારું સ્ટેટસ અપડેટ કરતા રહેવાની સાથે બીજા લોકોનાં સ્ટેટસને અપડેટ પણ કર્યા કરવું પડે, ‘‘અલી, તું ગ્રાઉન્ડ પર એન્ટર થઇ ત્યારે તારી સાથે ગુલાબી કૂર્તીવાળો છોકરો હતો ને ગ્રાઉન્ડ બહાર નીકળી ત્યારે કોઇ પીળી પાઘડીવાળો તારી સાથે હતો. ચક્કર શું છે ? ’’ ‘‘અરે યાર, હમણા તે છેલ્લેથી ત્રીજું જે સ્ટેટસ મૂક્યું તેમાં જે સ્ટેપ લીધું છે તે જરા ડિસ્ક્રાઇબ કરને. એની સ્ટેપ બાય સ્ટેપ ગાઇડ મોકલ ને. મારે હવે આનાથી ત્રીજો ગરબો આવે ત્યારે એ સ્ટેપ કરવું છે. ’’